BROJ RKP: 50090                                                                              
Matični broj: 04857283
Naziv obveznika: ARHEOLOŠKI MUZEJ OSIJEK
Pošta i mjesto: 31000 OSIJEK                                                                   
Ulica i kućni broj: TRG SVETOG TROJSTVA 2                                          
Razina: 11                                                                                                     OIB: 36551793962
Šifra djelatnosti: 9102
Razdjel: 055
Šifra općine: 312

OBRAZLOŽENJE FINANCIJSKOG PLANA ZA PERIOD 2025.-2027. GODINE

Prihodi i primici
Na kontu 6711 Prihodi iz nadležnog proračuna za financiranje poslovanja u sklopu redovne djelatnosti planiran je veći iznos sredstava u 2025. godini u odnosu na 2024. godinu i to ukupno 768.893,00 EUR. Najveći razlog tomu je rast plaća u javnim službama te zapošljavanje novih djelatnika tijekom 2024. godine što utječe na rast rashoda materijalnih prava djelatnika i samih plaća.
Na kontu 6711 i 6712 planirana su sredstva u iznosu od 90.800,00 EUR za područje programske djelatnosti. 
Na kontu 6413 Kamate na oročena sredstva i depozite u sklopu redovne djelatnosti planirano je vlastitih prihoda u iznosu 100,00 EUR jer Arheološki muzej Osijek svaki mjesec završava sa određenim stanjem sredstava na računu (vlastiti izvori) te banka uplaćuje prema tome određenu pasivnu kamatu.
Na kontu 6614 su planirana sredstva iz vlastitih izvora u iznosu od 2.200,00 EUR što se odnosi na prodaju proizvoda (publikacije, knjige, suveniri i slično). Na kontu 6526 su iz ostalih izvora planirana sredstva u iznosu 3.600,00 EUR, a što se odnosi na prodaju ulaznica posjetiteljima u muzeju. Na kontu 6615 su planirana sredstva u iznosu od 115.000,00 EUR što zapravo čini najizdašniji prihod od vlastitih izvora za Arheološki muzej Osijek, a navedeni se konto odnosi na ugovorene poslove zaštitnih arheoloških istraživanja te najmove prostora za različite događaje.
Za pomoći od grada i županije i HZZa su u 2025. planirana sredstva u iznosu od 27.500,00 EUR i to 20.500,00 EUR za zapošljavanje pripravnika kustosa uz sufinanciranje plaće putem Hrvatskog zavoda za zapošljavanje (na kontu 6381) te na kontu 6361 je planirano 7.000,00 EUR za sufinanciranje određenih programskih aktivnosti uz financiranje od strane Grada Osijeka te Osječko-baranjske županije.
Rashodi i izdaci
Vlastiti izvori sredstava za redovnu djelatnost po pitanju rashoda su planirani sukladno planiranim vlastitim prihodima u realnim iznosima bez precjenjivanja koji bi služili za pokrivanje određenog troška koji više ne bi bio dostupan za financiranje iz državnog proračuna.
Na redovnoj djelatnosti (iz proračuna) u smislu rashoda planirano je sredstava u iznosu 768.893,00 EUR. Najznačajniji se rast rashoda u ovom dijelu troškova odnosi na trošak plaća djelatnika te ostala materijalna prava djelatnika.
Prema tome, na kontu 3111 su planirana sredstva za 2025. godinu u iznosu od 494.000,00 EUR što je više od planiranih sredstava na rebalansu rashoda iz 2024. godine. U obzir je uzeto povećanje minulog rada za djelatnike, zapošljavanje tri nova djelatnika tijekom 2024. godine te povratak djelatnice s roditeljskog dopusta u zadnjem tromjesečju 2024. godine, kao i rast plaća zbog porasta koeficijenata od 01.03.2024. sukladno Uredbi te nove sistematizacije radnih mjesta.
Na kontu 3113 planirano je u 2025. godini sredstava u iznosu 11.800,00 EUR za prekovremeni rad djelatnika. Naime, Arheološki muzej Osijek ima propisanu svaku subotu kao radnu za posjetitelje muzeja od 10-16h te je uvijek potreban djelatnik koji će prema nalogu poslodavca odraditi dežurstvo za tu subotu. Na dalje, i radnim danima ukazuje se potreba za prekovremenim radom i to zbog najma prostora za što je potreban djelatnik koji će ostati u dežurstvu. Također, za održavanje određenih izložbi unutar muzeja je potrebno da djelatnik odradi dežurstvo izvan svog redovnog radnog vremena. Na kontu 3114 je za 2025. godinu evidentiran iznos od 0,00 EUR budući da za sada nisu definirani novim granskim kolektivnim ugovorom dodaci za posebne uvjete rada te i sam program COP više ne dozvoljava unos dodataka za posebne uvjete rada u kulturi nakon rasta koeficijenata od 01.03.2024.
Na kontu 3121 Ostali rashodi za zaposlene planirana su sredstva u iznosu 17.000,00 EUR za djelatnike i to za isplatu božićnice 300 EUR, uskrsnice 100EUR, dara za djecu do 15 godina starosti 100 EUR te regresa 300 EUR i eventualne jubilarne nagrade za pojedinog djelatnika ukoliko isti na nju ostvari pravo u toj godini.
Na kontu 3132 Doprinosi za obvezna zdr. osiguranja planiran je također veći iznos od 77.000,00 EUR a razlog tomu je isto kao i za konto 3111 Plaće za redovan rad što je detaljno gore navedeno.
Na kontu 3211 Službena putovanja je planiran veći iznos od 8.000,00 EUR budući je posebno u 2024. porastao trošak službenih putovanja (i u tuzemstvu i inozemstvu gdje su veće i dnevnice). Najčešće su tu u pitanju stručne i znanstvene konferencije i seminari na koje se upućeni kustosi kao stručni djelatnici. Takve konferencije traju po par dana pa je samim time i trošak veći kao i svi uz to pripadajući troškovi (cestarine, gorivo za službeno vozilo, smještaj, dnevnice, rent-a-car ako je potrebno unajmiti vozilo za prijevoz određenog arheološkog materijala i sl.).
Na kontu 3212 su planirana veća sredstva u iznosu od 13.000,00 EUR koji se prvenstveno odnose za naknade za prijevoz djelatnika s posla i na posao. Rast ovog rashoda ogleda se u povratku jedne djelatnice s roditeljskog dopusta koja stanuje izvan Osijeka te je samim time i mjesečni trošak prijevoza veći i uračunat u navedeni planirani iznos uz prijevoz za ostale djelatnike.
Što se tiče troškova koji se odnose na plaćanje obveza prema dobavljačima važno je istaknuti porast troškova na kontu 3223 Energija gdje su u obzir uzeti računi za toplinsku i električnu energiju i najavljeni rast cijena režija uz moguće najavljeno ukidanje i potpore za pravne osobe zbog koje su računi uvijek bili u nižem iznosu.
Na kontu 3232 planirano je 15.000,00 EUR za redovna održavanja opreme, ali i za slučaj određenih sitnih popravaka ili oštećenja na opremi ili građevinskom objektu čega je bilo u 2024. godini.
Na kontu 3235 je planirano 18.000,00 EUR za zakupnine i najamnine za uredsku i informatičku opremu koje su neophodne za rad svih djelatnika u ustanovi. Na računalnim uslugama na kontu 3238 je planirano 10.000,00 EUR sredstava zbog čestih intervencija programske podrške (kako u softverskom tako i u hardverskom smislu).
Na kontu ostalih usluga 3239 je planirano 8.500,00 EUR što se odnosi na grafičke i tiskarske usluge određenih plakata za izložbe, sajmove i slično te za usluge čuvanja imovine i osoba (zaštita od požara i zaštita na radu te zaštitarske usluge tijekom određenih događanja u muzeju).
Na kontu 3236 je planiran veći iznos zdravstvenih usluga jer prema Zakonu u 2025. će biti dosta radnika poslano na sistematske preglede te je u skladu s tim planirano 2.600,00 EUR sredstava.
Na kontu 3221 je planiran uredski materijal i ostali materijal za potrebe redovnog poslovanja ustanove i djelatnika u iznosu od 3.000,00 EUR zbog porasta cijena uredskog materijala kroz određeni period. Na kontu 3224 je planiran iznos od 3.000,00 EUR a navedeno se odnosi na određene materijale i dijelove za održavanje određene opreme unutar ustanove, odnosno za tekuće i investicijsko održavanje.
Na kontu 3233 je planirano 2.000,00 EUR koji bi se odnosili na promidžbene materijale sa logom Arheološkog muzeja Osijek kroz podjelu materijala određenim vanjskim suradnicima i poslovnim partnerima i to u cilju poboljšanja marketinških aktivnosti same ustanove i prepoznatljivosti na tržištu i svijetu kulture.
Na kontu 3292 su uključene premije osiguranja određenih muzejskih predmeta te automobilskog osiguranja za službeno vozilo nabavljeno u 2024. godini iz vlastitih sredstava.
Na kontu 3431 su planirana sredstva u iznosu od 1.000,00 EUR za bankarske usluge i usluge platnog prometa, a prvenstveno se odnose na usluge banke koje banka naplaćuje svaki mjesec izravno putem računa.
Prijenos sredstava iz prethodne i u sljedeću godinu
Kako je vidljivo iz trogodišnjeg financijskog plana za period 2025.-2027. godine postoje iznosi koji se odnose na odnos i donos za pojedinu poslovnu godinu. U svakoj godini je na izvorima 31,43 i 52 planiran određeni dio sredstava na kraju i početku godine. Neutrošeni dio prihoda na izvoru 31 se odnosi najviše na prihode od prodanih proizvoda (suvenire, publikacije i sl.), prihode od najma prostora te prihode od zaštitnih arheoloških istraživanja koji čine najizdašnije vlastite prihode Arheološkog muzeja Osijek. Neutrošeni dio prihoda na izvoru 43 se odnosi na prodaju ulaznica posjetiteljima muzeja te neutrošeni izvor 52 se odnosi na prihode dobivene od Grada Osijeka i Osječko-baranjske županije za financiranje određene programske aktivnosti te za financiranje plaće pripravnika od strane Hrvatskog zavoda za zapošljavanje. Neutrošeni se dio prihoda na izvoru 52 planira utrošiti za namjeru za koju je i dodijeljen, a dio prihoda na izvoru 31 i 43 se planira utrošiti na financiranje materijalnih rashoda i obveza prema dobavljačima kada u datom trenutku ne budu dostatna sredstva iz proračuna te za nabavu određene opreme i sl. ako se pokaže potreba za istom u tom trenutku.
Ukupne i dospjele obveze
Arheološki muzej Osijek ima na datum 31.12.2023. godine 511,39 EUR obveza koje se sastoje od obveza za primljeni predujam od 79,62 EUR (obveza za povrat preplaćenih sredstava kupcu) te obveze prema Državnom proračunu RH u iznosu 431,77 EUR za uplaćeni povrat poreza i prireza na dohodak od nesamostalnog rada sa dospijećem navedenih obveza u siječnju 2024.
Na datum 30.06.2024. godine Arheološki muzej Osijek ima nedospjele obveze u iznosu od 1.687,50 EUR koje se odnose na obveze za PDV prema obračunu (zbog primljenih usluga dobavljača iz EU te obračuna i plaćanja hrvatskog PDV-a). Navedeni će iznosi biti plaćen u srpnju 2024. godine kada i dospijevaju. Arheološki muzej Osijek uredno podmiruje svoje obveze i prema dobavljačima i prema zaposlenicima u smislu isplate plaća i materijalnih prava djelatnika.

U Osijeku, 06.11.2024. godine

Ravnatelj ustanove: 
Tomislav Hršak, dipl. arh.